b'\n_START_ARTICLE_\nPravni akt\n_START_PARAGRAPH_\nPravni akt je dejanje, ki ima pravne posledice; torej spremeni pravni polo\xc5\xbeaj posameznika oz. pravne osebe._NEWLINE_Tipi\xc4\x8dni pravni akt je upravna odlo\xc4\x8dba (npr. odlo\xc4\x8dba in\xc5\xa1pektorja), s katero upravni organ odlo\xc4\x8di o pravicah, obveznostih in pravnih koristih posameznika oz. pravne osebe. Ali pa najemna pogodba, sodna odlo\xc4\x8dba ali tudi dejanje, s katerim nekdo drugemu povzro\xc4\x8di \xc5\xa1kodo, tako da po samem zakonu nastane od\xc5\xa1kodninska obveznost.\n_START_SECTION_\nSprememba v pravnem polo\xc5\xbeaju\n_START_PARAGRAPH_\nBistveno za pravni akt je torej povzro\xc4\x8ditev pravnih posledic; pravni polo\xc5\xbeaj posameznika - njegove pravice in obveznosti - se spremenijo. Spremembo lahko vidimo kot poseg v na\xc5\xa1e pravice, zato je zoper prakti\xc4\x8dno vsak pravni akt zagotovljeno pravno varstvo. Tako tudi dolo\xc4\x8da Ustava RS v 25. \xc4\x8dlenu (pravica do pravnega sredstva): Vsakomur je zagotovljena pravica do prito\xc5\xbebe ali drugega pravnega sredstva proti odlo\xc4\x8dbam sodi\xc5\xa1\xc4\x8d in drugih dr\xc5\xbeavnih organov, organov lokalnih skupnosti in nosilcev javnih pooblastil, s katerimi ti odlo\xc4\x8dajo o njegovih pravicah, dol\xc5\xbenostih ali pravnih interesih. _NEWLINE_Pravnih posledic pa ne povzro\xc4\x8da materialni akt (ali tudi realni akti). Materialni akti so v glavnem vmesna procesna dejanja: to da nas policist ustavi, da nam je vloga vro\xc4\x8dena, ali da pri sodi\xc5\xa1\xc4\x8du podamo ustno izjavo. Spremembo pravnega polo\xc5\xbeaja zakoli\xc4\x8di \xc5\xa1ele kon\xc4\x8dna odlo\xc4\x8dba (npr. sodba sodi\xc5\xa1\xc4\x8da ali policijski kaznovalni nalog), ki pa je pravni akt in zato se zoper njega lahko tudi prito\xc5\xbeimo.'